Georgi Gamov

Georgi Gamov (George Gamow, vene keeles Георгий Антонович Гамов; 4. märts 1904 Odessa – 19. august 1968 Boulder, Colorado) oli vene-ameerika teoreetiline füüsik ja kosmoloog. 

Ta lahkus 1933. aastal Nõukogude Liidust Ameerika Ühendriikidesse. 

Ta tegeles tuumafüüsika ja kosmoloogiaga ning pakkus välja teoreetilise selgituse alfalagunemisele ja arendas välja aatomituuma matemaatilise mudeli.

Muuhulgas tegeles ta ka molekulaargeneetikaga. Ta võttis kasutusele translatsiooni termini valgusünteesi kirjeldamisel.Gamow, Georgij 1954. Possible relation between deoxyribonucleic acid and protein structures. Nature 173: 318. Samuti oli ta varane Georges Lemaître Suure Paugu teooria toetaja.

Oma karjääri lõpuosas keskendus ta rohkem õpetamisele ning kirjutas mitmed väga populaarsed raamatud. Nende seas näiteks "The Birth and Death of the Sun" (1940 ja täiendatud trükina 1952), "One Two Three... Infinity" (1947) ja Mr Tompkinsi raamatute seeria (1939–1967).

Tema poeg Igor Gamow töötas Colorado Ülikoolis mikrobioloogia professorina.

Viited

Kategooria:Nõukogude Liidu füüsikateoreetikud
Kategooria:Ameerika Ühendriikide kosmoloogid
Kategooria:Peterburi ülikooli vilistlased
Kategooria:Sündinud 1904
Kategooria:Surnud 1968